[bookmark: _GoBack]ДикторЖ:	Всяко нещо си има край. А след него започва новото начало. Подготовката на Краси за Коридор 8 също е към края си. Това означава единствено, че основите са положени и същинското предизвикателство тепърва започва. Пътят от Черно до Адриатическо море е 1200 км. Краси ще го изтича и от прашен път ще го превърне в магистрала свързваща три народа. Необикновена кауза за един, на пръв поглед, обикновен човек. Разликата между обикновеното и необикновеното е невидима, защото тя се крие в сърцето, в добрата воля и силния дух. Всяко дълго пътуване започва с една единствена стъпка. Последна среща със Сами преди старта. Още подкрепа за Краси от Данчо Йовчев. Ще видите маршрута на Краси отвисоко.
Краси:	Защо бягам? Защото ако не бягах нямаше да съм аз. Бягането не е само бягане. Едно, че е начин на живот и второ, че ти дава абсолютно всичко.Това което научаваш,когато бягаш на 100,200, 300, 500 км се прилага в ежедневния живот. Тая дисциплина, това да не се отказваш, това знаеш, че ще е трудно, знаеш че е и нагоре, и надолу.Няма винаги нагоре и няма винаги надолу. Важното е да знаеш къде отиваш. В смисъл, знаеш ли каква е целта ти всичко се променя. Ако съм захапал нещо, ако съм решил нещо, няма какво да ме откаже.
Димитрина:	Това са 1200 км и е страшно много тичането. Ние до сега сме правили събитие,на което съм била с 600 км, 4,5 и 6 дена, но тук ще бъде над 10 дена. Знам какви са опасностите. Била съм на събития, на които хората наистина са били на ръба на оцеляването.Може би това ще бъде така. 
Краси:	Знам че ще ми бъде трудно, но ще дам абсолютно всичко от себе си.
Сами:	Въпросът ми към теб е: Защо ти, Краси искаш да избягаш 1200 км?
Краси:	Да разбера нещо за себе си. Дали мога да го направя. Дали няма да се пречупя. Това е моето предизвикателство и чрез него аз искам да покажа на другите, че всеки може да поиска нещо и да го постигне.
Сами:	Най-важното нещо,когато си поставим една цел, както ти си направил да избягаш 1200 км, е да се обвържем емоционално с тази цел.
Данчо:	Трябва да имаш цел.
Краси:	Да.
Данчо:	Трябва да си отдадеш себе си на всичко,и да знаеш че няма начин да не стане, просто нямаш друг избор.
Краси:	Да. Моята цел е аз да накарам хората да повярват, в това че те могат. Искам всеки от вас да се замисли за това едно нещо,което вие винаги сте искали да направите, и излезте и го направете.
Сами:	 Докато един човек не мине границата да избяга 100 м под 10 сек,никой не може да го направи. Веднъж някой пробие ли я тая граница, всички успяват да повярват в тази идея. С твоето постижение ти караш хората да повярват в себе си.
Краси:	Всяко токова едно предизвикателство е трансформация. 
	Тренировките не са лесни.Аз се водя по този девиз- “ Умри на тренировка, за да не умреш, когато започнеш да бягаш на състезание.“
	Аз след 300 км, губя поне 4-5 нокътя, не знам при вас как е.
Росен:	Едно тяло не може да бъде избутвано непрекъснато, към лимита, защото когато се счупи чипа, ти не го чуваш, но то е окончателно.
Сами:	 Моментите, в които изпитваме най-голяма трудност, това са моментите,които ни правят най-силни, това е момента, в който ние се изграждаме като личности. Можем ли да кажем, че би искал да засилиш вярата в себе си за да можеш да видиш до къде достига твоя лимит?
Краси:	 Абсолютно точно.Аз не мога да функционирам ако съм на едно място. Аз трябва да вървя нанякъде. 
	Тичал съм в Бейрут, в Прага, в Мароко съм тичал на маратона.
	Така ме кара да се чувствам добре, щастлив…
Сами:	Жив.
Краси:	…жив. Защо го обвързвам всичко с каузата? По простата причина, че когато научиш нещо за себе си, ти искаш да го предадеш на някого . Ако  кажа на някого- “добре, аз тичах 500 км“, той ще ми каже- “ами…ок“, но няма да го разбере. Като изтичах 36 часа на пътеката така показах на хората какво са 36 часа, и какво са 250 км.  Аз тичам 250 км, хората стават, отиват на работа, връщат се. Аз тичам. Събуждат се- аз тичам. Прибират се- аз тичам. Както направихме и в Пловдив- 55 часа тичах в градската им градина.
	Аз много вярвам в енергията.Енергия, която ти получаваш, и която ти даваш. Не един път ми се е случвало да я дам тая енергия и тя да ми се върне.Колкото повече хора има около нас, които се чувстват добре, тая енергия се връща и към нас. Всичко е ти даваш добро и приемаш добро.
	Аз си го нося в мене, защото помага.
Мъж1:	Мерси.
Краси:	После го намажи, защото успокоява болката.
Мъж1:	Не, сега ще намажа, защото много ме заболя.
Краси:	Къде се удари, какво стана?
Мъж1:	Не, не съм се ударил.
Мъж2: 	Ей тука мускула нещо се схвана.
Краси:	Ааа да.Давай, сваляй. Айде вземи си го.
Мъж1:	Не, не.
Краси:	Не, вземи си го и се мажи.
Мъж1:	Ще си го купя. Какво е това?
Краси:	Няма го на пазара.
Мъж2:	Другия вариант- за отбора.
Краси:	За отбора.
	Ако си обявил на 3 страни, че ще тичаш 1200 км, ще е малко неадекватно така да се каже, ако спреш на първите 200.Няма как. В крайна сметка това е нещо, което не е правено и е доста амбициозно.Няма да е лесно, никой не е казал, че ще е лесно,но пък нищо лесно не си заслужава. Аз вярвам, че мога, просто се надявам тялото ми да издържи също. Психически съм много натоварен последните няколко седмици, просто защото един такъв проект не знаем дали стане още, защото нямаме никакво финансиране до момента и е тъжно. Ако не се получи това наистина ще ме съкруши, но каквото, такова. Аз ще тичам и ако трябва сам ще си ги изтичам тоя коридор 8 без никаква подкрепа. Ще си взема раницата в ръка и ще си ходя сам. Аз няма да се откажа, сам ще си ходя ако трябва. Много ми се иска да тръгна утре да започна да бягам, защото аз съм сигурен когато съм там. Когато започна да бягам аз знам какво имам пред мене, имам целта.
ДикторЖ:	Екипът му също знае, че няма какво да препъне маратонецът, ако всичко е предварително изпипано до последния детайл. 
Краси:	По принцип моята идея е аз да не започвам по-късно от 8:00 часа всеки ден. Етапите са от 80 до 100 км всеки ден. Най-краткият ще бъде от Пловдив до Панагюрище си мисля, който е около 80 или 82 км. Но пък Панагюрище- София ще има по-голяма денивелация.
Сами:	Много ми е готино как казваш- “ само 80 км.“ 80 км , като казваш звучи много малко, но нека да не забравяме, че това е разстоянието на два маратона, въпреки че е най-малкото ти бягане.
Краси:	Искам за започна в 8:00 часа, поради логистични причини. 100 км ги бягам 11-12 часа. 10-тия или 11-тия, или 8-мия ден ако имам 100 км може и повече да са даже.
Сами:	Когато говорим за чисто физическата част на бягането, за изчисляването на нещата, за изготвянето на една стратегия, трябва да навлезем много навътре в числата и цялото това нещо. Сега ще ти обясня реално на дъската отново идеята да се възползваме от биологичния часовник максимално много. 8:00 часа ти искаш да започнеш да бягаш. Ако искаме да свикнем тялото ти, ако искаме да не тренираме в 8:00 часа, а ти да си готов за бягане, аз бих препоръчал, ако ти искаш да започнеш да бягаш в 8:00 часа, ти да си буден поне 2 часа преди това.
Краси:	Да.
Сами:	Било то да ти загреем тялото с физиотерапия малко,да ти подготвим мускулатурата за самото бягане. Да можеш да закусиш, храната ти да бъде храносмилана , така че да не ти е тежко по време на самото бягане. Психически да се подготвиш,не да ставаш и да бързаш.
Краси:	Да.
Сами:	Трябва ти нагласата.Трябва  всеки ден да закусваш в 6:00 сутринта. Един ден ако не закусиш в 6:00 сутринта, тялото вече е отделило ензимите и чака ти да му подадеш храната. Искаме да се възползваме от това нещо, във всеки един цикъл от твоята подготовка. Ако бягаш 100 км за 12 часа, всеки 11 километър спираш да бягаш това означава, че най-вероятно  всеки час, час и нещо, ти спираш да хапнеш. По същия начин трябва да свикнем да ти подаваме храна по това време на денонощието. Когато идва момента да обядваш, трябва да изберем един диапазон от време, в който започваш да се храниш, и това нещо ние трябва да го изкопираме, този момент. Било то в 13:00 часа, било то в 12:00 часа, трябва да синхронизираме храненето по време на бягането, защото тогава тялото започва да отделя ензимите за по-голямото хранене. Лягането също трябва да е по едно и също време, да го синхронизираме така че да започнеш да отделяш веществата, които са ти нужни за да започнеш да възстановяваш тялото. Получаваме най-доброто от себе си,когато сме напълно подготвени. Непосредствено след ставането- минерален коктейл , вода с лимон и хималайска сол.6:20- закуска богата на въглехидрати комплексни, протеини и мазнини.
Краси:	7 часа докато Диди прави нейните физиотерапии аз си нагласям главата.
Сами:	Точно така. Физиотерапия.
Диди:	В дните, в които имаш по-малко километри, зависи денивелация и темпо, но ще можем да направим повече възстановителни неща.
Краси:	Натрупва се умора, това са 12-13 дни.
Диди:	Да. Това ще е много натрупване,натрупване. Аз не съм била на толкова дълъг маратон не съм била и не знаем какво всъщност би могло да стане.
Краси:	Абсолютно.
	Първите няколко дни ще са най-трудни то е ясно,защото тялото трябва да се нагоди към всичко това. От там нататък, когато тялото ти разбере какво става и какво да прави, от там нататък е много по-лесно. Така си мисля аз. Макар че говорим за физическото натрупване, умората и т.н. Ти можеш да стъпваш перфектно първите 3 дни след това краката ти се подуват. След 500-тния км краката ти стават двойни. Цялостната ти умора се натрупва и тогава наистина се променя и начина на бягане, защото си изморен. Повече влачиш краката. От друга страна много е важно какъв ще е терена. Ние ще сме на път, да. На пътя отстрани дали са камъни, или  ние ще тичаме на бялата линия.
Диди:	Имали причина,която би могла да ни спре според теб?
Краси:	Аз за да спра и да не продължа трябва да си счупя крака, някой да ме блъсне някъде по пътя.
Диди:	И тогава не е сигурно.
Краси:	И тогава не е сигурно.
Диди:	Ще му направим подложка.
Краси:	Ще му направим подложка и сме готови. Истината е, че психически нямам проблем. Психически…то не може да кажеш, че нямаш проблем, защото всеки…
Диди:	 То е много дълго, още не го знаем всъщност.
Краси:	 Още не го знаем, да.
Сами:	 Пак трябва много стратегически да подходим към енергийният ти запас. Според мен ако има дни, в които ти се чувстваш по-добре, че можеш да избягаш повече, не трябва да прекаляваме с натоварването, а просто трябва да следваме плана. След 10-11 часа това е приблизително 18:00 или 19:00 часа спираме в следващия град. Със сигурност ще има хора, които ще те очакват, ще има хора , които ще искат да разговаря с теб.
Краси:	От 10 до 20-30 мин аз ще казвам-Здравей, здрасти“ , или ако има някой да иска да се снима, защото в крайна сметка ние го правим за хората. След това вече ще има масаж за да не се натрупва, както знаеш млечна киселина.
Диди:	Вдигай нагоре. Болка имаш ли?
Краси:	Не.
Диди:	Добре. Дай пак.
Краси:	Усещам сега малко, но не е…
Диди:	 Добре.Понякога стават сраствания, така че ще си го разтягаш и раздвижваш . 
Краси:	Добре.
Диди:	Аз сега ще сложа му сложа tape,само малко да изтегля кожата и да зачервя преди това. Трябва всичко да ти е перфектно.
Краси:	Да, не искам да тръгвам с нещо,което може само да се засили.
Диди: 	Рамото как ти е? 
Краси:	Рамото е супер добре.
Диди:	Повечето неща като цяло изглеждат добре,само кръста ще поработим малко.
Краси:	Диди по принцип е шефа, каквото каже Диди, това правим.
Диди:	Детайлите покрай събитието също са много важни, но най-важно естествено е Краси да може да тича и да се чувства добре, но целеустремен като го гледам.
Сами:	Всеки ден трябва да има мотивация. Мотивацията не е нещо,което ще ти помогне да избягаш , но е първото нещо,което ти помага да стартираш. 20:30- вечеря след, което заспиване. Тук, момента преди лягане, е момента в който трябва да наблегнем на вземането на цинк, на магнезий, който да ти помогне да отпуснеш мускулната система за да я подготвиш за възстановяване. От 21;30 обратно 6:00 ставане, това са ти 8 часа и 30 спане в най-добрия вариант. Това нещо всеки може да си го емблементира в по същия начин. Аз мога да си го емблементирам в своя живот, всеки ден имам структура, в която ставам  и знам за колко време ми трябва за да  подготвя двигателя си , за да мога да мина през деня най-успешно, за да мога да имам най-високите нива на енергия,за да мога да имам най-висока продуктивност през деня аз съм се подготвил. Когато създадем такава структура в живота ни помага да извадим най-доброто от деня си и от себе си.Движение, хидратация, правилна храна и правилна настройка на начина ни на мислене.
Краси:	Това ще бъде скелета на цялото бягане.
	Какво искам да остане за мене от целия този проект ,това е удовлетворението, че аз съм постигнал още нещо към, което съм се стремял. Знанието, че съм си поставил нещо невъзможно и съм го постигнал. Това ще остане за мен.
ДикторЖ:	Само след малко, дори ние, пред екраните ще усетим мощната подкрепа на Данчо Йовчев. Благодарим му, че прегърна каузата на Краси! Когато големите стоят един до друг, чудесата се случват не само на Коледа!
Краси:	Като минем през София ще трябва малко да потичаш с мен
Данчо:	Ами ще потичам малко.
Краси:	Едно е истина- трябва да има дисциплина…
Данчо;	Да.
Краси:	…трябва да имаш постоянство и да не се отказваш, това е.
Данчо:	Нещата са много елементарни. Трябва да имаш цел, трябва да си себеотдаден и да знаеш, че няма как да не се получи, нямаш друг избор. И като си постоянен, нещата стават.
Данчо:	1200 км до коя точка?
Краси:	Значи стигаме до Дурас, който е на Адриатическо море. Минаваме през България, Северна Македония и Албания , и Албания е на Адриатическо море, и спираме.
Данчо:	Ти бягаш за кауза?
Краси:	Каузата е сплотеността между съседите, защото е по коридор 8.
Данчо;	Много голямо предизвикателство. Има ли възможност някой който реши да се включи?
Краси:	Има.Могат да се включват хора.
Данчо:	На някакви километри, защото даже и това помага.
Краси: 	Даже ще трябва от време на време някой да те надъхва да дойде с теб и да те надъхва, ще е много хубаво.
Данчо:	Аз например имам желание да се включа с удоволствие.
Краси:	Добре.
Данчо:	Така че след като преминаваш и през нас и ни обръщаш внимание, не че и ние не ти обръщаме внимание, но това , че си се спрял да минеш през гимнастиката и аз и ти да си поговорим на тая тема , то е удоволствие и аз се гордея, че човек намира такива идеи първо, и си създава такива предизвикателства, с които иска да постига определени цели,което е много хубаво.
Краси:	Аз не бих се чувствал жив ако не мога да…
Данчо;	Да правиш нещо смислено.
Краси:	…да правя нещо смислено. 
Данчо:	Да бе, имаш кауза, имаш нещо, което искаш да го направиш и…
Краси;	…и го правиш
Данчо:	Това е като при децата-една мечта имат и те си я гонят, и искат да я си постигнат.
Краси:	Абсолютно.
Данчо:	Няма значение на колко години сме. Това е. Супер. Много се радвам.Успех и много ти благодаря за това че ме включваш в това.
Краси:	Аз ти благодаря. Ще потичаш с мен със сигурност.
ДикторЖ:	След рекламите идва твърдата подкрепа на Краси от доктор Милен Врабевски – лекар, бизнесмен и филантроп, учредител на фондация „Българска памет“ и евродепутата Андрей Ковачев
Краси може всичко – дори и да лети.
Тълковният речник казва, че мащабът е мярка, мерило, но също така и обхват, значение, размах. 
От евродепутатът Андрей Ковачев и  доктор Милен Врабевски ще разберем какъв е мащаба на каузата на Краси за Коридор 8 и има ли мерило за нея.

Андрей:	Коридор номер 8 е връзката между две морета, между Черно море и Адриатическо море.Този коридор е изключително важен, защото до сега връзките между България, Северна Македония и Албания за изключително лоши, нямаме инфраструктура, нямаме въздушни връзки, нито между София и Скопие, нито между София и Тирана, нямаме жп връзка, нямаме и нормална магистрала. Ние трябва да инвестираме в този Коридор номер 8, който да свърже пак казвам Черно море с Адриатическо, да се опознаем по-добре. Като физическо изпитание  за мен бих казал, че е непонятно как може човек да се справи с такова огромно разстояние между Бургас и Дурас мисля, че са 1200 км., самият маратонец поиска да поеме върху себе си. Това е изключително благородна идея.Идеята след,като беше развита и представена и пред тримата премиери в България, Македония и Албания беше приета много положително, защото наистина тя може да засили и фокусира вниманието върху Коридор номер 8 и върху едно бъдещо изграждане на отсечките, които остават да бъдат изградени.
Милен:	Здрасти! Как сме? Много се радвам да те видя! 
Краси:	Здрасти!
Милен:	Благодаря за ангажимента. Заповядай, седни.
Краси:	Благодаря.
Милен:	Много се радвам,че намери време да отделиш и да споделиш за голямото геройство,което се заформя да направиш.
Краси;	Аз благодаря. Знам, че доста правите за Коридор 8
Милен:	Аз се радвам,че съм спонсор на това събитие. Много се радвам, че в твое лице имаме героя, който да бъде frontman на всичко,което се случва, защото имаме един контрапунктов коридор посока изток-запад на вече утвърдените север-юг и си в конкуренция със сериозни геополитически кръгове.Отговорността ни става 2 пъти по-голяма, защото и задачата ни 2 пъти по-трудна. На този фон твоята смелост не е просто да покажеш физическата си мощ и невероятния си дух на sportman т.е. устрема и мотивацията,които гоним, вярно че тука има наш дефект,но на нас ни трябва 2 пъти повече морална сила в случая, за което ти благодаря предварително, защото познавайки региона това ще е една нелека задача- да върнем обратно в списъка на ефективно завършените европейски планове Коридор номер 8. Държавите членки на Европейския съюз са изцяло За и са вътре, защото разбират в дълбочина важността на един такъв повишаващ качеството на живот проект,в който първо няма алтернатива, второ е абсолютно ясно защо е така. Той ще доведе възможности за туризма, за спорта, за културата, за науката, за всичко.
Краси:	Знам, че ако аз мога да изляза там и да помогна на хората да застанат заедно, няма нещо което да ни спре.
Милен:	Чудесен си! Затова ти благодаря!
Краси:	Благодаря много!
Милен:	Благодаря, че се отби. Успех! Продължаваме напред.
Краси:	Продължаваме!
ДикторЖ:	За да можеш да летиш не винаги са ти нужни крила. Трябва да са крилати мечтите ти. Сега журналистът и пилот Александър Богоявленски ще помогне на Краси да погледне от висотата на мечтите си.
Александър:	 Чуваш ли?
Краси:	Оо, да, чувам те много добре.
Александър: Говорихме за пускане на двигателя. Всеки момент ще запалим. Имаме малко време за загряване 2-3 мин, след което сме готови за потегляне. Ами поемаме. Така като гледаш нещата отгоре представи си едно бягане с много различни денивелации,прекосяване на планини. Всъщност в момента… е не сме стигнали още дотам , но след малко ще прелетим точно над пътя, по който ти ще бягаш.
Краси:	Аз ще минавам Панагюрище, Вакарел и от Вакарел по стария път ще продължа към София.
Александър: Ето го стария път. Сега ще минем по- към ниското, защото ще над този път, който ти ще тичаш.
Краси:	Цялата денивелация от Панагюрище до София по този път е окло 1100 м.
Александър: Ето сега от тази страна има много завои. Това си е и добър повод да покажем и пътищата на България., не толкова главните пътища и магистрали и всичко останало.
Краси:	Абсолютно.
Александър: Че има и красива места, може би не са добре поддържани и за това си струва да се говори, но това е друга и много дълга тема, която нееднократно сме обсъждали.
Краси:	България е красива страна, ние си го знаем.
Александър: Ти печелиш ли нещо от поемането на тези рискове, за здравето ти дори?
Краси:	Печеля това, че аз се превръщам в човек , като постигам тези мои цели. Това е изключително важно. Не говорим за материални неща.
Александър: Ти правиш добро, но връща ли се то към тебе?
Краси:	Връща се разбира се! Вярвам в това, че е един кръг. Каквото дадеш на света, то със сигурност ще се върне към тебе.
Александър: Чувстваш ли се променен накрая и под каква форма?
Краси:	Абсолютно.След като изтичам тези 1300 км,то не е да отидеш и да застанеш там и оп- ти си променен. То е целия по който ти минаваш за да застанеш там, това те променя.
Александър: Симулираме нещо интересно, прелитане над морето, защото ти стартираш от морето…
Краси:	Да.
Александър: Стартираш от Варна,след това стигаш до Бургас първият етап. Предполагам по крайбрежните пътища ще бягаш, което би трябвало да бъде много красиво , ние нямаме възможност да стигнем чак до там, защото ще направим сигурно 5 часа отване и връщане в самолета, но ще го направим над язовир Искър. Доста прилича на малко Софийско море с пясъчни почти плажове около него. Какво е посланието, което ще занесеш в Албания на финала?
Краси:	Едно от нещата,които аз ще нося с мене е една книга, един документ, на който всеки кмет на град през ,който мина ще се подпише ще сложи печат.
Александър: За мен това е финала, както чу,ние дори така го казваме-Финал, долавяш финала,т.е съобщаваш, че вече си на финала на полета. При теб, като видиш финала?
Краси:	 Като видя финала…
Александър: Прилива на енергия, независимо всичките километри, които си изминал.
Краси:	Прилив на енергия и второ, че ти завършваш нещо,което си започнал, каквото и да било то.Това е много важно!
ДикторЖ:	Всичко в природата е свързано в една система. Или по-образно – представете си ефекта на доминото. За да се получи той, ви трябва мотивация, веднага преминаване към следващия етап за изпълнение на голямата цел и, ако тя е твърде мащабна – разбиване на по-малки, докато голямата бъде достигната. Целта на Краси ще бъде достигната, ефектът на доминото е във вихъра си. Малкото блокче повлече всички! Верижната реакция е факт! Мотивация, положителна енергия, организация, средства: частици, които ще изградят голямото. А на върха на пирамидата е Краси и погледите, и очакванията са отправени към него. Но също така и вярата, че ще успее! Краси вярваме ти и сме с теб!



	





 



